Tjörn

## Geographia
                                                                     
Le insula Tjörn al costa west de Svedia es le plus grande parte del communa Tjörn http://www.tjorn.se/hjalpmeny/english.4.3f6ce9a51288179dfcb80003582.html  (interlingua, anglese e svedese) que tamben include 1.500 parve insulas del quales le plus non es habitate. Illo pertineva al vetule provincia Bohuslän ma desde 1998 Bohuslän pertine al multo plus grande provincia Västra Götaland. Le insula es le sexte grande de Svedia, circa 18 km longe e 10 km breve ma le costa es multo irregular e le area terrestre es solmente 148 km2. 
Tjörn es situate circa 35 km al nord-west de Göteborg ma pro arrivar al insula on debe viagiar super le Ponte de Tjörn, situate in le parte nord del insula a alora le distantia es 50 km. 

Iste ponte, a saper su predecessor, ha un historia dramatic. Le area terrestre del communa que include 1500 parve insulas es 168 km2. Le major parte de iste parve insulas non es habitate. Le population del communa in 2011 esseva quasi 15.000 personas. 

Le densitate del population es 89 personas per km2. Durante le estates le population es circa 45.000 a causa del multe residentias estive.
Il ha un altere ponte in le nord que uni Tjörn con le plus grande insula Orust, le Ponte de Skåpesund. In le nord de Orust il ha un ponte al continente, le Ponte de Nötesund.
Le plus grande urbe es Skärhamn. Altere parve urbes que es vetule villages de piscatores es p.ex. Rönnäng, Klädesholmen, (vide plus in infra), Kyrkesund, Bleket e Åstol.

Cameras video sur Tjörn: http://www.webbkameror.se/webbkameror/tjorn/index.php (es actualisate cata minuta)

## Industria e Commercio
Le industria de Tjörn es characterisate per navigation e pisca. Ibi le compania de navigation Tarbit Shipping es stationari. Illo primarimente transporta bitumine. Le grande compania Transatlantic nunc se ha displaciate a Göteborg. Le porto Wallhamn al costa del est exporta/importa 100 000 autos cata anno. Al sud de Wallhamn es situate le cantier naval de Djupvik. Illo face naves de aluminium pro autoritates differente como policia, guarda del costa e salvamento de naufragos. Tjörnvarvet, le Cantier de Tjörn, in Rönnäng, al capo sud de Tjörn construe naves de pisca con draga, del quales le major parte es exportate a Irlanda.
Durante le 17.e 18.e seculos Bohuslän habeva un importante extraction de petras ma Tjörn non esseva le plus importante area.

## Tourismo
A causa del tourismo le population cresce ab 15.000 a 45.000 durante le estates.
Sur le insula Mjörn quasi connectite al nord de Tjörn es situate Sundsby säteri, le Latifundio nobile de Sundsby http://sv.wikipedia.org/wiki/SundsbySundsby säteri (in svedese) que durante le 17e seculo esseva in possession de Margareta Huitfeldt, qui esseva famose per donationes, mythos e legendas.
http://sv.wikipedia.org/wiki/Margareta_HuitfeldtMargarete Huitfeldt (in svedese). Sur Tjörn il tamben ha skalbankar, bancas de conchas, que esseva create ante circa 11.000 annos, post le ultime epocha glacial.

## Museo Nordic de Aquarellas
Le famose Museo Nordic de Aquarellas es situate in Skärhamn al sud de Tjörn.http://www.akvarellmuseet.org/ (in svedese e anglese) 

Excepte le grande collection de aquarellas, del quales omnes non sempre es monstrate a causa de manco de spatio, il ha expositiones diverse separate. Durante le incontro il ha un exposition del **artista american Bill Viola**, nascite 1951. Ille i.a. es representate in le museos Tate Modern Art, Centre Pompidou e Guggenheim Museum New York e ille tamben ha contribuite con le scenographia in plure theatros de opera.
Ille ha developpate le video como un forma de arte e le exposition contine imagines movente.
http://www.billviola.com/.
Le museo es situate solmente circa *13 km al sud del Collegio pro adultos de Billström* e illo es aperite martedi - dominica a 12- 17 horas. 
Precio de entrata solmente 45 SEK (70 SEK pro un anno).
Juvenes sub 25 annos gratuite.
Gruppos con plus que 15 personas a precio reducite.

## Klädesholmen

Klädesholmen de fundo consiste de plure insulas connectite con curte pontes al sud de Tjörn e illo tamben es connectite con Tjörn con un ponte. Le casas es multo proxime le unes al alteres. Il es facile camminar trans tote le village ubi on pote studiar casas de stilos ab tempores differente. Klädesholmen con su grande magazines e fabricas de conservas, ancora active, non es similar a altere urbes in le provincia. Pisca de haringos e preparation de illos sempre ha essite importante hic e le casettas de estate que domina le vista del plus altere vicos non es tanto dominante hic.


## Billströmska folkhögskolan
In le centro del insula es Billströmska folkhögskolan situate, le Le Collegio pro adultos de Billström ubi eveniva le **13tie Incontro Nordic de Interlingua, 25-29 julio 2012**http://ia.wikipedia.org/wiki/Incontros_Nordic_de_Interlingua Incontros Nordic de Interlingua
http://www.billstromska.fhsk.se/ **Billströmska Folkhögskolan** (in svedese) Clicca "Hitta Hit" pro vider un mappa. Clicca "Om skolan" - "Bilder på skolan" pro vider plure belle photos.
Le schola es situate proxime al nord del ecclesia de Stenkyrka.

## Le historia del pisca de [[haringo]]s
Como in tote le costa west le pisca de haringos durante periodos ha essite importantissime. Ma le accesso de haringos ha variate multo durante le seculos. Dunque on ha parlate de alcun grande periodos de haringos:

* 1556–1589
* 1660–1680
* 1747–1809 ("le grande periodo de haringo")
* 1877–1906
In iste dies, 2011, il non ha tante haringos. Durante le periodo 1747-1808, le ”grande periodo de haringos” tote le costa, specialmente in le vetule provincia Bohuslän profitava multo de iste pisca e alora multes del villages del piscatores cresceva. Le haringos esseva multo importante como alimento pro le population, e quando le accesso a haringos esseva bon, on los insalava in grande barriles de ligno pro vendita. Le haringos es multo grasse e on poteva extraher grande quantitates de oleo de haringos. Durante le "periodos de haringo" il habeva plure funderias de oleo de haringo in Tjörn e grande quantitates de oleo esseva mesmo exportate. 

Un consequentia esseva que quasi omne forestes esseva abattite pro edificar casas e como combustibile, i.a. pro le fabrication de oleo de haringos. Postea solmente roccas calve persisteva lo que characterisa grande partes de Bohuslän ancora hodie.

## Regatas

Cata anno desde 1964 il ha un grande regata pro barcas de vela, appellate Tjörn Runt (Circum Tjörn). Illo sempre eveni le tertie sabbato in augusto. Le partita eveni in le Fiord de Askerö al west de Stenungsund, e va in senso horologic primo sub le Ponte de Tjörn. Le linea de arrivata es in Stigfjorden al nord-west de Tjörn. Dunque non totalmente circum Tjörn. Le distantia es 28 milias nautic (=51,86 km) e plus que 1000 barcas sole participar. Le concurso es arrangiate per le Stenungsunds Segelsällskap, le Club Nautic de Stenungsund.

http://www8.idrottonline.se/StenungsundsSS-Segling/TjornRunt/TjornRuntkarta/ Mappa del distantia del concurso (texto in svedese)

## Factos super Tjörn

**Le communa Tjörn ha un pagina in interlingua in internet.** Le adresse es http://www.tjorn.se/interlingua  . Un summario del factos tamben es trovate in infra.

• 15.000 habitantes
• Le sexte plus grande insula de Svedia
• 168 km2 
• 4.000 commute omne dies ab Tjörn 
• 1.000 commute omne dies a Tjörn 
• 1.200 nove casas
Un casa in le area de Göteborg costa circa 2,6 milliones de coronas. Tjörn es un loco multo popular a viver.

Un del optime municipios de scholas in Svedia
Tjörn es inter le optime municipios de scholas in Svedia como seligite per le Union Svedese de Professores.
• 11me placia 2010
• 6te placia 2009
• 3tie placia 2008
• 5te placia 2007

Seligite per le Union Svedese de Professores

Factos super le municipio de Tjörn
• Governate per un alliantia del ala dextere
• 1.200 empleatos in le sector public
• Municipio a medie grandor in Svedia
• Volumine de transactiones de 1 milliardo coronas

Le 30esime optime municipio de firmas in Svedia 2009.
Ab le 235te al 30esime placia durante 2009.
Le ameliorationes de Tjörn es inter le plus eminente in le pais. 

Seligite per Företagarna

Le empleatores le plus grande sur Tjörn
• Transatlantic Fleet Service AB, 418 
• Acl Ship Management AB, 271 
• Tarbit Shipping AB, 127
• Wallhamn AB, 121
• Nya GA åkerierna, 61
• Nordic Bulkers, 60
• Swede Ship Marine, 46
• Per Jacobsson Byggnads AB, 40
• Tjörns Omnibustrafik AB, 39

## Ligamines externe

* Sito web (in interlingua)